
ZENIČKO-DOBOJSKI KANTON
GRAD VISOKO  
		GRADONAČELNIK		
______________________________________________________________________________

	Na osnovu člana 30. Statuta Grada Visoko („Službeni glasnik Grada Visoko“ broj 10/21) i člana 84.stav 2. i člana 88. Odluke o komunalnom redu („Službeni glasnik Grada Visoko“, broj:5/23), na prijedlog Službe za finansije, privredu, poslovne prostore i ekonomski razvoj, Gradonačelnik  donosi:

P R O G R A M
plakatiranja izbornog materijala političkih subjekata
ovjerenih za Opće izbore 2026. godine

I

	Ovim programom utvrđuje se postupak političkog oglašavanja političkih subjekata ovjerenih za Opće izbore 2026. godine na području grada Visoko.

I I

	Za izlaganje oglasa, plakata, postera i sl.u svrhu izborne kampanje, određuju se stubovi javne rasvjete i to:
	1.Ulica Sarajevska – 15 stubova
	2.Podvisoki (od Gradskog groblja do mosta za Zbilje) – 29 stubova.

	Ostali stubovi javne rasvjete koji se koriste u svrhu oglašavanja i promocije privrednih i poslovnih subjekata ne mogu se koristiti za političko oglašavanje.

I I I

	Politički subjekti ovjereni za Opće izbore 2026. godine imat će jednak pristup stubovima javne rasvjete iz tačke II ovog programa u svrhu izborne kampanje, a u skladu sa Odlukom o komunalnom redu i ovim programom.
  					           
I V

	Zainteresovani politički subjekti dužni su podnijeti zahtjev nadležnoj gradskoj službi koja će isti rješavati kroz redovan upravni postupak, vodeći računa o ravnomjernoj zastupljenosti političkih subjekata.
	Dodjela stubova javne rasvjete rješavat će se po podnesenom zahtjevu, a odabir istih vršit će se po redoslijedu zaprimljenih zahtjeva kod Službe za finansije, privredu, poslovne prostore i ekonomski razvoj.
	Politički subjekt dodijeljene stubove javne rasvjete ne može ustupati niti prodavati drugom političkom subjektu.
V

	Politički subjekt kojem je izdato odobrenje za postavljanje reklamnog izbornog materijala na stubovima javne rasvjete, dužan je reklamni materijal postaviti prema uslovima datim u izdatom odobrenju i to:
	- reklamni materijal postaviti obostrano u metalni okvir veličine 100x140 cm,
	- okvir pričvrstiti na dva mjesta, sa dva metalna nosača, za stub javne rasvjete.

	Nadležna gradska služba će odobrenjem odrediti i druge uslove za koje ocijeni da su potrebni.
VI

	Plaćeno političko oglašavanje u skladu sa Uputstvom Centralne izborne komisije BiH o rokovima i redoslijedu izbornih aktivnosti neposrednih izbora za Opće izbore 2026. godine počinje od 04.09.2026. godine.
             Politički subjekt dužan je u roku od 15 dana od dana izbora osigurati uklanjanje svih oglasa, plakata, postera i drugog sličnog materijala s prostora određenog za kampanju, a koji su korišteni u svrhu izborne kampanje tog političkog subjekta.

V I I

	Za postavljanje reklamnog izbornog materijala plaća se naknada u skladu sa Programom utvrđivanja lokacija, kriterija i naknade za postavljanje reklamnih znakova na javnim površinama Grada Visoko.
V I I I

	Ovaj program stupa na snagu danom donošenja i objavit će se na web stranici Grada Visoko.


Broj: 01/1-02-1731/26			  	                   GRADONAČELNIK
Visoko, 24.08.2026.godine
						         mr.sci Mirza Ganić, dipl.ing.saobraćaja

